CELEX: 32007D0689
Language: bg
Date: 2007-10-25 00:00:00
Title: 2007/689/ЕО: Решение на Комисията от 25 октомври 2007 година за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България (нотифицирано под номер C(2007) 5170) (Текст от значение за ЕИП)

26.10.2007   
            
            
               BG
            
            
               Официален вестник на Европейския съюз
            
            
               L 282/60
            
         
      РЕШЕНИЕ НА КОМИСИЯТА
   
   от 25 октомври 2007 година
   за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
   (нотифицирано под номер C(2007) 5170)
   (Текст от значение за ЕИП)
   (2007/689/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Акта за присъединяване на България и Румъния, и по-специално раздел Б, глава 4, буква е), първа алинея от приложение VI към него,
   като има предвид, че:
   
               (1)
            
            
               Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (1) и Регламент (ЕО) № 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (2) предвиждат определени структурни изисквания по отношение на предприятията, попадащи в приложното поле на посочените регламенти.
            
         
               (2)
            
            
               В приложение VI, глава 4, раздел Б, букви а) и в) от Акта за присъединяване на България и Румъния се предвижда, че до 31 декември 2009 г. и при спазване на определени условия някои структурни изисквания, определени в тези регламенти, не следва да се прилагат по отношение на предприятията в България, изброени в глави I и II от допълнението към приложение VI към Акта за присъединяване.
            
         
               (3)
            
            
               В глава I от допълнението към приложение VI се изброяват предприятията, съответстващи на изискванията, на които е разрешено да получават и преработват без разделяне отговарящо и неотговарящо на изискванията мляко, докато в глава II от посоченото допълнение се изброяват предприятия, съответстващи на изискванията, на които е разрешено да получават и преработват отделно отговарящо и неотговарящо на изискванията мляко.
            
         
               (4)
            
            
               Тези списъци на предприятия са изменени с Решение 2007/26/ЕО на Комисията от 22 декември 2006 г. за изменение на допълнението към приложение VI към Акта за присъединяване на България и Румъния по отношение на някои млекопреработвателни предприятия в България (3).
            
         
               (5)
            
            
               България преразгледа настоящата ситуация в сектора на млякото и оцени наново предприятията, изброени в глави I и II от допълнението към приложение VI.
            
         
               (6)
            
            
               Съгласно тази преоценка предприятията, изброени в глава I, не отговарят на структурните изисквания на Регламент (ЕО) № 852/2004. Ето защо тези предприятия следва да бъдат заличени от списъка в глава I. Единствено 11 предприятия, които не изпитват трудности от практическо естество правилно да управляват две отделни производствени линии, следва да останат в списъка в глава II.
            
         
               (7)
            
            
               С цел по-голяма яснота на законодателството на Общността е целесъобразно да се заменят списъците на предприятия, изложени в глави I и II от допълнението към приложение VI към Акта за присъединяване на България и Румъния, със списъците, изложени в приложението към настоящото решение.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Допълнението към приложение VI към Акта за присъединяване на България и Румъния се заменя с текста от приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 25 октомври 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 139, 30.4.2004 г., стр. 1.
   
      (2)  ОВ L 139, 30.4.2004 г., стр. 55. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).
   
      (3)  ОВ L 8, 13.1.2007 г., стр. 12.
   
      ПРИЛОЖЕНИЕ
      
         
            „Допълнение към приложение VI
            ГЛАВА I
            Списък на предприятията, преработващи мляко, което нe съответства на критериите, посочени в глава 4, раздел Б, буква а) от приложение VI
            ГЛАВА II
            Списък на предприятията, преработващи два вида мляко — съответстващо и несъответстващо на критериите, посочени в глава 4, раздел Б, букви а) и в) от приложение VI
            
                        №
                     
                     
                        Ветеринарен №
                     
                     
                        Наименование и адрес на предприятието
                     
                     
                        Местоположение
                     
                  
                        Великотърновска област — № 4
                     
                  
                        1.
                     
                     
                        BG 0412010
                     
                     
                        „Би Си Си Хандел“ — ООД
                     
                     
                        
                                    гр. Елена
                                 
                              
                                    ул. „Трети март“ 19
                                 
                              
                  
                        Видинска област — № 5
                     
                  
                        2.
                     
                     
                        BG 0512025
                     
                     
                        „Ел Би Булгарикум“ — ЕАД
                     
                     
                        гр. Видин
                        Южна промишлена зона
                     
                  
                        Врачанска област — № 6
                     
                  
                        3.
                     
                     
                        BG 0612027
                     
                     
                        „Млечен рай — 99“ — ЕООД
                     
                     
                        гр. Враца
                     
                  
                        4.
                     
                     
                        BG 0612043
                     
                     
                        ET „Зоров-91 — Димитър Зоров“
                     
                     
                        гр. Враца
                     
                  
                        Пловдивска област — № 16
                     
                  
                        5.
                     
                     
                        BG 1612001
                     
                     
                        „OMK“ — АД
                     
                     
                        
                                    гр. Пловдив
                                 
                              
                                    бул. „Дунав“ 3
                                 
                              
                  
                        6.
                     
                     
                        BG 1612011
                     
                     
                        „Ем Джей Дериз“ — ЕООД
                     
                     
                        
                                    гр. Карлово
                                 
                              
                                    бул. „Освобождение“ 69
                                 
                              
                  
                        Силистренска област — № 19
                     
                  
                        7.
                     
                     
                        BG 1912013
                     
                     
                        „Жоси“ — ООД
                     
                     
                        с. Чернолик
                     
                  
                        Сливенска област — № 20
                     
                  
                        8.
                     
                     
                        BG 2012020
                     
                     
                        „Йотови“ — ООД
                     
                     
                        гр. Сливен
                        кв. Речица
                     
                  
                        Търговищка област — № 25
                     
                  
                        9.
                     
                     
                        BG 2512020
                     
                     
                        „Мизия-Милк“ — ООД
                     
                     
                        гр. Търговище
                        Индустриална зона
                     
                  
                        Хасковска област — № 26
                     
                  
                        10.
                     
                     
                        BG 2612047
                     
                     
                        „Българско сирене“ — ООД
                     
                     
                        
                                    гр. Хасково
                                 
                              
                                    бул. „Съединение“ 94
                                 
                              
                  
                        Шуменска област — № 27
                     
                  
                        11.
                     
                     
                        BG 2712014
                     
                     
                        „Старс къмпани“ — ООД
                     
                     
                        
                                    гр. Шумен
                                 
                              
                                    ул. „Тракийска“ 3“